b'\n_START_ARTICLE_\nBuru\n_START_PARAGRAPH_\nBuru (indonez. Pulau Buru)\xc2\xa0\xe2\x80\x93 sala Indonezijoje, Moluk\xc5\xb3 salyne, Maluku provincijoje, \xc4\xaf vakarus nuo Seramo salos. Tai tre\xc4\x8dia pagal dyd\xc4\xaf Moluk\xc5\xb3 sala, jos plotas 9505\xc2\xa0km\xc2\xb2. Centrin\xc4\x97 salos dalis kalnuota, o pakrant\xc4\x97je driekiasi lyguma, kurioje ir gyvena dauguma Buru gyventoj\xc5\xb3. Auk\xc5\xa1\xc4\x8diausia vieta\xc2\xa0\xe2\x80\x93 Kaplamados kalnas (2729 m). Kalnuose auga dr\xc4\x97gnieji tropik\xc5\xb3 mi\xc5\xa1kai._NEWLINE_Buru gyvena ~100 t\xc5\xabkst. gyventoj\xc5\xb3. Kalnuose gyvena senieji salos gyventojai, pakrant\xc4\x97se\xc2\xa0\xe2\x80\x93 i\xc5\xa1 kit\xc5\xb3 sal\xc5\xb3 atsik\xc4\x97l\xc4\x99 musulmonai bei atkeldinti javie\xc4\x8diai. Auginami juodmed\xc5\xbeiai, tikmed\xc5\xbeiai, sagai, kokospalm\xc4\x97s. Pagrindinis miestas\xc2\xa0\xe2\x80\x93 Naml\xc4\x97ja.'